ཁྲི་བརྟན་རྒྱལ་པོ་ནི།སྔོན་སློབ་དཔོན་པད་མ་འབྱུང་གནས་བོད་དུ་བྱོན་ནས་བསམ་ཡས་མི་འགྱུར་གཙུག་ལག་ཁང་བཞེངས།བོད་ཀྱི་ལྷ་སྲིན་སྡེ་བརྒྱད་དམ་ལ་བཏགས་ནས་བོད་ཁམས་ཡོངས་བདེ་ལ་བཀོད།ཟབ་རྒྱས་ཆོས་ཀྱི་འཁོར་ལོ་རྒྱ་ཆེར་བསྐོར་བའི་ཚེ།དཀར་པོ་ཆོས་ལ་ལྟ་བ་ལོག་པའི་བདུད་བློན་ཀླུ་དཔལ་དེ་ཉིད་ལ་སྨིན་གྲོལ་གྱི་ས་མ་ཐོབ་པར་ངན་སོང་གི་གནས་འགའ་བརྒྱུད་མཐར།ཁ་ཆེ་རྒྱལ་པོའི་སྲས་སུ་ལུས་བླངས་ནས་ཁྲི་བརྟན་རྒྱལ་པོར་གྲགས།རིམ་བཞིན་འདོད་པ་ཆེར་འཕེལ་ནས་བལ་བོ་དང་སྨྱུག་ཁ་སོགས་རྒྱལ་ཕྲན་འགའ་དབང་དུ་བསྡུས།ཕྱིས་སུ་གླིང་ལ་དམག་དྲངས་ནས་གཡུལ་འགྱེད་དྲག་པོ་བྱས་མཐར།གླིང་རྗེ་གེ་སར་རྒྱལ་པོས་ཁ་ཆེ་ཁྲི་བརྟན་དེ་ཉིད་བཏུལ་ཅིང་ཁ་ཆེ་བདེ་ལ་བཀོད།གཡུ་རྫོང་ཕབ་བོ།།